wickkiey/tamil-wikipedia-chunked huggingface dataset:
# வங்காளதேசத்தில் உடல்நலம்

## சுகாதார நிலைமை

### ஊட்டச்சத்தின்மைக்கான காரணங்கள்

வங்காளதேசத்தின் பெரும்பாலான நிலப்பரப்பு தாழ்வானதாகவும், வெள்ளத்தால் சூழப்பட்டும் காணப்படுகிறது. நாட்டின் அதிகமான மக்கள் தொகை உச்சக்கட்ட வெள்ளம் பாதிக்கக்கூடிய பகுதிகளில் வசித்து வருகின்றனர். இதனால் இவர்கள் பகுதியில் உள்ள பயிர்கள் அழிவை கொண்டுவரும் தீவிர வெள்ளத்தால் பாதிக்கப்படுகின்றன. ஒவ்வொரு ஆண்டும், 20% முதல் 30% வரை வங்காளதேசம் வெள்ளத்தின் பாதிப்பை சந்திக்கிறது. வெள்ளம், உணவுப் பாதுகாப்பையும் வெள்ளத்தின் விளைவால் விவசாய உற்பத்திக் குறைவும் ஏற்பட்டு உணவு பற்றாக்குறையை உண்டாக்குகிறது.  
சுகாதாரமற்ற, துப்புரவற்ற சுற்றுப்புறச் சூழலும் சத்துப்பற்றாகுறையை உண்டாக்குகிறது. சுகாதாரமான நீர் வழங்கல் இல்லாததாலும் பற்றாக்குறை நோய்கள், மலேரியா போன்ற, ஒட்டுண்ணி நோய்கள், சிசுடோசோமிய அழற்சி நோய்கள் நேரடியான தாக்கங்களை ஏற்படுத்துகின்றன. குடிநீர் பற்றாக்குறையும், தூய்மையற்ற குடிநீரும் மக்களை பெரிதும் பாதிக்கிறது. நிலத்தடி நீர் பெரும்பாலும் உயர் ஆர்சனிக் செறிவு கொண்டதாக உள்ளது என கண்டறியப்பட்டுள்ளது. கிராமப்புற பகுதிகளில் துப்புரவுப் பராமரிப்பு 1995 ஆம் ஆண்டில் மட்டும் வெறும் 35% ஆக மட்டுமே இருந்தது.  
கிட்டத்தட்ட வங்காளத்து வறிய குடும்பங்களில், மூன்று நபரில் ஒருவர் திறந்தவெளியில் மலங்கழிக்கும் நபராக உள்ளார். 32% கிராமப்புற பகுதிகளில் மட்டுமே சர்வதேச மதிப்பீட்டில் தரம் உடைய சுகாதார கழிப்பிடங்கள் உள்ளன. மக்கள் தினசரி இத்தகைய ஆரோக்கியமற்றச் சூழலை சந்திக்க வேண்டியுள்ளது.இதனால் நோய் எதிர்ப்புச் சக்தி குறைந்து நோய் கிருமிகளின் செயல்பாடுகள் தீவிரமடையும் சூழல் உருவாகிறது. ஊட்டச்சத்து இழப்பு, பசியின்மை போன்ற நோய்கள் உண்டாகின்றன. வயிற்றுப்போக்கு அல்லது வாந்தி மூலமாகவும் வைட்டமின்கள் மற்றும் ஊட்டச் சத்துக்கள் இழப்பு ஏற்படுகிறது  
வேலைவாய்ப்பின்மையும், தொழில் சார்ந்த சில பிரச்சினைகளும் கூட இத்தகைய ஊட்டச்சத்துக் குறைபாட்டுக்கு காரணமாகின்றன. 2010 ஆம் ஆண்டில் வேலையின்மை விகிதம் 5.1 சதவீதமாக இருந்தது. மக்களுக்கு ஆண்டு முழுவதும் வேலை இல்லாததால் நிலையான வருமானமின்றி குறைந்தபட்ச ஊட்டச்சத்து உணவு நிலைக்குத் தள்ளப்படுகின்றனர்.
# வங்காளதேசத்தில் உடல்நலம்

## சுகாதார நிலைமை

### ஊட்டச்சத்துக் குறைவின் விளைவுகள்

#### உடல்நல விளைவுகள்

ஊட்டச்சத்துப் பற்றாக்குறை, தாய்மார்கள் பெற்றெடுக்கும் குழந்தைகள் ஒர் ஆரோக்கியமான இளைஞனாக வளர்வதற்கு வாய்ப்பில்லாமல் போகின்றது. மெலிதல், வளர்ச்சி குன்றுதல், எடை குறைதல், இரத்த சோகையால் பாதிக்கப்படல், மாலைக்கண், அயோடின் குறைபாடு
# வங்காளதேசத்தில் உடல்நலம்

## சுகாதார நிலைமை

### ஊட்டச்சத்துக் குறைவின் விளைவுகள்

#### பொருளாதார விளைவுகள்

வங்கதேச மக்கள் தொகையில் 40% குழந்தைகளாகும். ஊட்டச்சத்துக் குறைபாடும் அதனால் ஏற்படும் விளைவுகளும் அக்குழந்தைகள் கல்வி கற்பதில் இடர்பாடுகளை உண்டாக்குகின்றன. 50 சதவீத பள்ளிவயதுக் குழந்தைகள் மட்டுமே உயர்நிலைப் பள்ளிகளில் சேர்கின்றனர். முந்தைய ஆண்டுகளைக் காட்டிலும் 2010 ஆம் ஆண்டில் வங்காள தேசத்தில் மகப்பேறு இறப்பு விகிதம் 1,00,000 பிரசவங்களுக்கு 340 ஆகக் குறைந்தது
# கும்பேஷ்வரர் கோயில்

அமைப்பில் கட்டப்பட்ட கும்பேஷ்வரர் கோயில்]]  
**கும்பேஷ்வரர் கோயில்** (Kumbheshwar Temple) (कुम्भेश्वर मन्दिर) நேபாளத்தின் பழைமை வாய்ந்த சிவன் கோயில்களில் ஒன்றாகும். இக்கோயில் பதான் நகரத்திலிருந்து வடக்கே 200 கிலோ மீட்டர் தொலைவில் அமைந்துள்ளது. இக்கோயில் நேபாள மன்னர் ஜெயஷ்தித மல்லரால் 1392-இல் கட்டப்பட்டது. இக்கோயில் ஐந்து அடுக்குகள் கொண்டது. கும்பேஷ்வரர் கோயில் மரச்சிற்பங்களுக்கு புகழ் பெற்றது. இக்கோயிலை நோக்கி பெரிய நந்தி சிலை அமைந்துள்ளது. இக்கோயில் பௌத்த அடுக்குத் தூபி கட்டிடப் பாணியில் கட்டப்பட்டது.  
கும்பேஷ்வரர் கோயில் வளாகத்தில் பகளாமுகி கோயில், உன்மத்த பைரவர் கோயில்கள் அமைந்துள்ளது.
# கும்பேஷ்வரர் கோயில்

## படக்காட்சிகள்

கும்பேஷ்வரர் கோயில் வளாகத்தில் பகளாமுகி கோயில் காட்சிகள்
# பதான் அரண்மனை சதுக்கம்

**பதான் அரண்மனை சதுக்கம்** (Patan Durbar Square) நேபாள நாட்டில் அமைந்த மூன்று அரண்மனை சதுக்கங்களில் ஒன்றானது. இது காத்மாண்டு சமவெளியில் பதான் நகர மையத்தில் அமைந்துள்ளது. இவ்வரண்மனை சதுக்கம், யுனோஸ்கோ நிறுவனத்தால் அங்கீகாரம் அளிக்கப்பட்ட உலகப் பாரம்பரியக் களங்களில் ஒன்றானது. இச்சதுக்கம் லலித்பூரை தலைநகராகக் கொண்ட நேபாள மல்ல மரபு மன்னர்களின் அரண்மனை எதிரில் கட்டப்பட்டதாகும்.  
இவ்வரண்மனை சதுக்கம், நேபாள நாட்டு கட்டிடப்பாணியில் கட்டப்பட்டதாகும். இவ்வரண்மனை சதுக்கத்தின் தரை செங்கற்களைக் கொண்டு அமைக்கப்பட்டதாகும்.
பதான் அரணமனை சதுக்கம் பல கோயில்களும், சிற்பங்களும் கொண்டது. கோயில்களின் நுழைவாயில்கள் அரண்மனையை நோக்கி கிழக்கு முகமாக கட்டப்பட்டுள்ளது.
# பதான் அரண்மனை சதுக்கம்

## கோயில்களும் பிற சதுக்கங்களும்

பதான் அரண்மனை சதுக்கத்தில் கிருஷணன் கோயில், பீமன் கோயில், விசுவநாதர் கோயில், துளஜா பவானி கோயில், கேசவ நாராயணன் சதுக்கம், மூல் சதுக்கம் மற்றும் சுந்தரி சதுக்கங்கள் அமைந்துள்ளது.
# பதான் அரண்மனை சதுக்கம்

## 2015 நிலநடுக்கம்

25 ஏப்ரல் 2015 நிலநடுக்கத்தின் போது பதான் அரண்மனை சதுக்கம் கடுமையாக சேதமடைந்தது.
# பதான் அரண்மனை சதுக்கம்

## இதனையும் காண்க

- நேபாளத்தின் உலகப் பாரம்பரியக் களங்கள்
# பி. எஸ். ஞானம்

**பி. எஸ். ஞானம்** (*P. S. Gnanam*, இறப்பு: மே 1962, அகவை 41) பழம்பெரும் தமிழ்த் திரைப்பட நடிகை ஆவார். குணச்சித்திரப் பாத்திரங்களில் நடித்தவர். இல்லறமே நல்லறம், சபாஷ் மீனா, யார் பையன், வள்ளியின் செல்வன், பாசமலர் உட்பட ஐம்பதிற்கும் அதிகமான படங்களில் நடித்தவர்.  
பொள்ளாச்சி எஸ். ஞானம் என்ற இயற்பெயரைக் கொண்ட பி. எஸ். ஞானம் 1937 ஆம் ஆண்டில் வெளிவந்த மைனர் ராஜாமணி என்ற படத்தில் முதன் முதலில் நடித்தார். முதல் படத்திலேயே சிறப்பாக நடித்துப் பாராட்டுப் பெற்றார். பாசமலர் திரைப்படத்தில் கதாநாயகி சாவித்திரியை கொடுமைப்படுத்தும் வில்லி வேடத்தில் நடித்தார்.
# வாழை (பக்கவழி நெறிப்படுத்துதல்)

**வாழை** (*Banana*) என்பது வாழைப் பேரினத் தாவரங்களினதும், பழங்களினதும் பொதுப் பெயர் ஆகும்.  
**வாழை** என்பது பின்வருனவற்றைக் குறிக்கலாம்:  
- வாழை, உண்ணக்கூடிய பழந்தரும் தாவர இனம்
- வாழைப்பழம்
- வாழைப் பேரினம்
- வாழைக் குடும்பம் (தாவரவியல்)
- வாழை இலை
- காட்டு வாழை (*Musa balbisiana*)
- கறி வாழை (Cooking plantain)
# தமிழ் மன்னர்களின் பட்டியல்

இப்பட்டியல் தமிழகம், இலங்கை பகுதிகளை ஆண்ட தமிழ் பேசிய மன்னர்களின் பட்டியலாகும்.
# தமிழ் மன்னர்களின் பட்டியல்

## பாண்டியர்

### பழங்கதை காலப் பாண்டியர்

- சாரங்கத்துவசன் (குருசேத்திரப் போரில் பாண்டவர்களுடன் சேர்ந்து போரிட்டதாகச் சொல்லப்படும் ஒரு பாண்டியன்)
- மலயத்துவசன் (மீனாட்சியின் தந்தை)
- சோமசுந்தர பாண்டியன் (சிவனின் அவதாரமாகச் சொல்லப்படும் ஒரு பாண்டியன்)
- உக்கிர பாண்டியன் (மீனாட்சியின் மகன் எனச் சொல்லப்படுபவன்)
# தமிழ் மன்னர்களின் பட்டியல்

## பாண்டியர்

### சங்க காலப் பாண்டியர்கள் (பொ.ஊ.மு. 3 நூற்றாண்டு – பொ.ஊ. 3 நூற்றாண்டு)

- கூன்பாண்டியன்
- ஆரியப்படை கடந்த நெடுஞ்செழியன் (கண்ணகியின் கதையில் இவன் பெயர் வருகிறது)
- பூதப்பாண்டியன்
- முதுகுடுமிப் பெருவழுதி
- நெடுஞ்செழியன் II
- நன்மாறன்
- நெடுஞ்செழியன் III
- மாறன் வழுதி
- கடலன் வழுதி
- முற்றிய செழியன்
- உக்கிரப் பெருவழுதி
# தமிழ் மன்னர்களின் பட்டியல்

## பாண்டியர்

### முற்காலப் பாண்டியர்கள் (பொ.ஊ. 6 – 10 நூற்றாண்டுகள்)

- கடுங்கோன் (இடைக்காலம்) (560–590)
- மாறவர்மன் அவனி சூளாமணி (590–620)
- செழியன் சேந்தன் (620–640)
- அரிகேசரி மாறவர்மன் நின்றசீர் நெடுமாறன் (670–710)
- ரணதீரன் (710–735)
- அரசகேசரி பராங்குச மாறவர்மன் இராசசிங்கன் I (735–765)
- பராந்தக நெடுஞ்சடையன் (765–790)
- இராசசிம்மன் II (790–800)
- வரகுணன் I (800–830)
- சீர்மாற சீர்வல்லபன் (830–862)
- வரகுண வர்மன் (862–880)
- பராந்தக வீரநாராயணன் (880–900)
- மூன்றாம் இராசசிம்மன் (900–920)
# தமிழ் மன்னர்களின் பட்டியல்

## பாண்டியர்

### பிற்காலப் பாண்டியர்கள் (10– 13 நூற்றாண்டுகள்)

- சுந்தர பாண்டியன் I
- வீர பாண்டியன் I
- வீர பாண்டியன் II
- அமரபுசங்க தீவிரகோபன்
- சடாவர்மன் சுந்தர சோழ பாண்டியன்
- மாறவர்மன் விக்கிரம சோழ பாண்டியன்
- மாறவர்மன் பராக்கிரம சோழ பாண்டியன்
- சடாவர்மன் சோழ பாண்டியன்
- சீர்வல்லப மணகுலச்சாலன் (1101–1124)
- மாறவர்மன் சீவல்லபன் (1132–1161)
- பராக்கிரம பாண்டியன் I (1161–1162)
- குலசேகர பாண்டியன் III
- வீர பாண்டியன் III
- சடாவர்மன் சிறீவல்லபன் (1175–1180)
- விக்கிரம பாண்டியன் (1180-1190)
- முதலாம் சடையவர்மன் குலசேகரன் (1190–1216)
- பராக்கிரம பாண்டியன் II (1212–1215)
- முதலாம் மாறவர்மன் சுந்தரபாண்டியன் (1216–1238)
- இரண்டாம் சடையவர்மன் குலசேகர பாண்டியன் (1238–1240)
- இரண்டாம் மாறவர்மன் சுந்தரபாண்டியன் (1238–1251)
- முதலாம் சடையவர்மன் சுந்தரபாண்டியன் (1251–1268)
- முதலாம் மாறவர்மன் குலசேகர பாண்டியன் (1268–1308)
- சுந்தர பாண்டியன் IV (1309–1327)
- வீர பாண்டியன் IV (1309–1345)
# தமிழ் மன்னர்களின் பட்டியல்

## பாண்டியர்

### தென்காசிப் பாண்டியர்கள் (பொ.ஊ. 15 – 17 நூற்றாண்டுகள்)

15 ஆம் நூற்றாண்டில், பாண்டியர்கள் தங்களின் பாரம்பரியத் தலைநகரான மதுரையை இழந்தனர், காரணம் இசுலாமியர்களும், நாயக்கர்களும் படையெடுத்ததே ஆகும், இதனால் பாண்டியர்கள் தெற்கில் பின்வாங்கி தங்கள் தலைநகரை திருநெல்வேலிக்கு மாற்றிக்கொண்டனர்.  
- சடையவர்மன் பராக்கிரம பாண்டியன் 1422–1463
- மூன்றாம் சடையவர்மன் குலசேகர பாண்டியன் 1429–1473
- அழகன் பெருமாள் பராக்கிரம பாண்டியன் 1473–1506
- தேவன் குலசேகர பாண்டியன் 1479–1499
- சடையவர்மன் சீவல்லப பாண்டியன் 1534–1543
- பராக்கிரம குலசேகர பாண்டியன் 1543–1552
- நெல்வேலி மாறன் 1552–1564
- சடையவர்மன் அதிவீரராம பாண்டியன் 1564–1604
- வரதுங்க பாண்டியன் 1588–1612
- வரகுணராம பாண்டியன் 1613–1618
- கொல்லங்கொண்டான் ?–?
# தமிழ் மன்னர்களின் பட்டியல்

## பாண்டியர்

### பிற பாண்டியர்கள்

- பந்தளப்ண்டிர்கள்
- பூஞ்சார் பாண்டியர்
- கயத்தாறு, வள்ளியூர், உக்கரன்கோட்டை, தென்காசி பகுதிகளில் ஆண்ட **பஞ்ச பாண்டியர்கள் (வீமன் பாண்டியன், வெட்டும் பெருமாள் பாண்டியன்)**
- இராமநாதபுரம் சீமை தளவாய் **பிள்ளைப்பாண்டியன்**
# தமிழ் மன்னர்களின் பட்டியல்

## முத்தரையர் (பொ.ஊ. 600 – 900)

- தனஞ்சய முத்தரையர்
- பெரும்பிடுகு முத்தரையர் என்கிற குவவன் மாறன் (பொ.ஊ. 655–680)
- இளங்கோவதிரையர் என்கிற மாறன் பரமேஷ்வரன் (பொ.ஊ. 680–705)
- பெரும்பிடுகு முத்தரையர் II என்கிற சுவரன் மாறன் (பொ.ஊ. 705–745)
- விடேல்விடுகு சாத்தன் மாறன் (பொ.ஊ. 745–770)
- மார்பிடுகு என்கிற பேரடியரையன் (பொ.ஊ. 770–791)
- விடேல்விடுகு முத்தரையர் என்கிற குவவன் சாத்தன் (பொ.ஊ. 791–826)
- சாந்தன் பழியிலி (பொ.ஊ. 826–851)
# தமிழ் மன்னர்களின் பட்டியல்

## சோழர் (ஏ. பொ.ஊ.மு. 640 – பொ.ஊ. 1541)

வெண்கல சிலை.]]
# தமிழ் மன்னர்களின் பட்டியல்

## சோழர் (ஏ. பொ.ஊ.மு. 640 – பொ.ஊ. 1541)

### பண்டையகாலச் சோழர்

- செம்பியன் (புறாவிற்காக தன் உடலை தந்த சிபி சக்ரவர்த்தி சோழ மன்னன்)
- மார்கொப் பெருஞ்செம்பியன்
- முதுசெம்பியன் வேந்தி சு. பொ.ஊ.மு. 640
- நெடுஞ் செம்பியன் சு. பொ.ஊ.மு. 615
- மேயன் கடுங்கோ சோழன் சு. பொ.ஊ.மு. 590
- பெருநற்கிள்ளி போர்வைக்கோ சு. பொ.ஊ.மு. 515
- கடுமுன்றவன் சு. பொ.ஊ.மு. 496
- கோப்பெருஞ்சோழன் சு. பொ.ஊ.மு. 495
- நற்கிள்ளி முடித்தலை சு. பொ.ஊ.மு. 480
- செட்செம்பியன் சு. பொ.ஊ.மு. 455
- வயமான் சென்னி சு. பொ.ஊ.மு. 395
- நெடுந்செம்பியன் சு. பொ.ஊ.மு. 386
- கடுஞ்செம்பியன் சு. பொ.ஊ.மு. 345
- அம்பலத்து இருங்கோ சென்னி சு. பொ.ஊ.மு. 330
# தமிழ் மன்னர்களின் பட்டியல்

## சோழர் (ஏ. பொ.ஊ.மு. 640 – பொ.ஊ. 1541)

### சங்க காலச் சோழர் (ஏ. பொ.ஊ.மு. 300 – பொ.ஊ. 300)

- பெருநற்கிள்ளி சு. பொ.ஊ.மு. 316
- கோ செட் சென்னி சு. பொ.ஊ.மு. 286
- செருப்பாழி எறிந்த இளஞ்சேட்சென்னி சு. பொ.ஊ.மு. 275
- நெடுங்கோப் பெருங்கிள்ளி சு. பொ.ஊ.மு. 220
- எல்லாளன் சு. பொ.ஊ.மு. 210 (பசுவிற்காக தன் மகனை தேர் சக்கரத்தில் இட்டு கொன்ற மனு நீதி சோழன்)
- சென்னி எல்லகன் சு. பொ.ஊ.மு. 205 - இலங்கையின் மீது படையெடுத்த எல்லாளனின் சகோதரன்
- தர்ம வர்ம சோழன் (திருவரங்கம் கோயிலை கட்டியவர்)
- கிளி சோழன் (திருவரங்கம் கோயிலை விரிவு படுத்தினார்)
- பெருங்கிள்ளி சு. பொ.ஊ.மு. 165
- கோப்பெருஞ்சோழிய இளஞ்சேட்சென்னி சு. பொ.ஊ.மு. 140
- பெருநற்கிள்ளி முடித்தலை கோ சு. பொ.ஊ.மு. 120
- பெரும்பூட்சென்னி சு. பொ.ஊ.மு. 100
- இளம்பெருஞ்சென்னி சு. பொ.ஊ.மு. 100
- பெருங்கிள்ளி வேந்தி (எ) கரிகாலன் I சு. பொ.ஊ.மு. 70
- நெடுமுடிகிள்ளி சு. பொ.ஊ.மு. 35
- இலவந்திகைப்பள்ளி துஞ்சிய மெய் நலங்கிள்ளி சேட் சென்னி சு. பொ.ஊ.மு. 20
- ஆய்வே நலங்கிள்ளி சு. பொ.ஊ.மு. 15
- இளஞ்சேட்சென்னி சு. பொ.ஊ. 10 - 16
- கரிகால் சோழன் பெருவளத்தான் சு. பொ.ஊ. 31 (கல்லனையை கட்டியவர், இமயமலை வரை சென்று சோழர் புலி கொடியை நட்டவர்)
- வேர் பெருநற்கிள்ளி சு. பொ.ஊ. 99
- பெருந்திரு மாவளவன் குராப்பள்ளி துஞ்சிய சு. பொ.ஊ. 99
- நலங்கிள்ளி சு. பொ.ஊ. 111
- நெடுங்கிள்ளி
- கோபெருஞ்சோழன்
- கிள்ளிவளவன்
- பெருநற்கிள்ளி, குளமுற்றத்து துஞ்சிய சு. பொ.ஊ. 120
- பெருநற்கிள்ளி, இராசசூய வெட்ட சு. பொ.ஊ. 143
- வேல் கடுங்கிள்ளி சு. பொ.ஊ. 192
- கோச்சோழன் செங்கணான் I சு. பொ.ஊ. 220
- நல்லுருத்திரன் சு. பொ.ஊ. 245
- மாவண்கிள்ளி சு. பொ.ஊ. 265
# தமிழ் மன்னர்களின் பட்டியல்

## சோழர் (ஏ. பொ.ஊ.மு. 640 – பொ.ஊ. 1541)

### சங்கம் மருவிய காலச் சோழர் (ஏ. பொ.ஊ. 300–550)

- இசை வெங்கிள்ளி 300 – 330
- கைவண்கிள்ளி 330 – 350
- பொலம்பூண்கிள்ளி 350 – 375
- கடுமான்கிள்ளி 375 – 400
- கோச்சோழன் செங்கணான் II 400 – 440
- நல்லடி சோழன் 440 – 475
- பெயர் தெரியவில்லை 476 – 499
- கோச்சோழன் செங்கணான் III 499 – 524
- புகழ்சோழன்
# தமிழ் மன்னர்களின் பட்டியல்

## தமிழ்நாட்டு நாயக்கர்

### மதுரை நாயக்கர்கள் (பொ.ஊ. 1529–1736)

- நாகம நாயக்கர்
- விசுவநாத நாயக்கர் (1529-1544)
- வரதப்ப நாயக்கர் (1545)
- தும்பிச்சி நாயக்கர் (1545)
- விசுவநாத நாயக்கர் (1545-1546)
- விட்டலராச நாயக்கர் (1546–1558)
- விசுவநாத நாயக்கர் (1558-1564)
- குமாரகிருட்ணப்ப நாயக்கர் (1563–1573)
- வீரப்ப நாயக்கர் (1573-1595)
- இரண்டாம் கிருட்ணப்ப நாயக்கர் (1595-1602)
- முத்துக்கிருட்ணப்ப நாயக்கர் (1602–1609)
- முதலாம் முத்துவீரப்ப நாயக்கர் (1609–1623)
- திருமலை நாயக்கர் (1623–1659)
- முத்து அளகாத்திரி நாயக்கர் (1659–1662)
- சொக்கநாத நாயக்கர் (1662–1682)
- அரங்ககிருட்ண முத்துவீரப்ப நாயக்கர் (1682–1689)
- இராணி மங்கம்மாள்(1689–1704)
- விசயரங்க சொக்கநாத நாயக்கர் (1704–1731)
- இராணி மீனாட்சி, சந்தா சாகிபு. நாயக்க வம்சத்தின் முடிவு (1731–1736)
# தமிழ் மன்னர்களின் பட்டியல்

## தமிழ்நாட்டு நாயக்கர்

### செஞ்சி நாயக்கர்கள் (1509–1649)

- கிருஷ்ணப்ப நாயக்கர் (1509–1521)
- சென்னப்ப நாயக்கர்
- கங்கம நாயக்கர்
- வெங்கட கிருஷ்ணப்ப நாயக்கர்
- வெங்கடராம பூபால நாயக்கர்
- திரியாம்பக கிருஷ்ணப்ப நாயக்கர்
- வரதப்ப நாயக்கர்
- இராமலிங்க நாயனிவாரு
- வெங்கடப்பெருமாள் நாயுடு
- பெரிய இராமபத்திர நாயுடு
- இராமகிருஷ்ணப்ப நாயுடு (1649)
# தமிழ் மன்னர்களின் பட்டியல்

## தமிழ்நாட்டு நாயக்கர்

### தஞ்சை நாயக்கர்கள் (பொ.ஊ. 1532–1673)

- சேவப்ப நாயக்கர் (1532–1580)
- அச்சுதப்ப நாயக்கர் (1560–1614)
- இரகுநாத நாயக்கர் (1600–1634)
- விஜயராகவ நாயக்கர் (1634–1673)
# தமிழ் மன்னர்களின் பட்டியல்

## தமிழ்நாட்டு நாயக்கர்

### கண்டி நாயக்கர் (பொ.ஊ. 1739–1815)

- ஸ்ரீ விஜய ராஜசிங்கன் (reigned 1739–1747)
- கீர்த்தி சிறீ இராஜசிங்கன்
- சிறீ இராஜாதி இராஜசிங்கன்
- ஸ்ரீ விக்கிரம ராஜசிங்கன் (கந்தசாமி)
# தமிழ் மன்னர்களின் பட்டியல்

## இராமநாதபுரம் சமஸ்தானம்

- உடையான் சேதுபதி (1590–1621)
- கூத்தன் சேதுபதி (1621–1637)
- தளவாய் சேதுபதி (1637–1659)
- திருமலை ரெகுநாத சேதுபதி (1659–1670)
# தமிழ் மன்னர்களின் பட்டியல்

## இராமநாதபுரம் சமஸ்தானம்

### தனியாட்சி (பொ.ஊ. 1670–1794)

- இரகுநாத கிழவன் சேதுபதி (1670–1708)
- முத்து விஜயரகுநாத சேதுபதி I (1708–1723)
- சுந்தரேசுவர இரகுநாத சேதுபதி (1723–1724)
- பவானிசங்கரத் தேவர் (1724–1728)
- குமாரமுத்து விசயரகுநாத சேதுபதி (1728–1734)
- முத்துக்குமார இரகுநாத சேதுபதி (1734–1747)
- இராக்கத் தேவர் சேதுபதி (1747–1748)
- செல்லமுத்து விஜய ரகுநாத சேதுபதி II (1748–1760)
- முத்துஇராமலிங்க விஜய ரகுநாத சேதுபதி I (1760–1794)
# தமிழ் மன்னர்களின் பட்டியல்

## இராமநாதபுரம் சமஸ்தானம்

### பிரித்தானியரின் கீழ் (பொ.ஊ. 1795–1979)

- மங்களேசுவரி நாச்சியார் (1795–1807)
- அன்னசுவாமி சேதுபதி (1807–1820)
- இராமசுவாமி சேதுபதி (1820–1830)
- முத்துச்செல்லத்தேவர் சேதுபதி (1830–1846)
- பர்வதவர்த்தனி அம்மாள் நாச்சியார் (1846–1862)
- முத்துராமலிங்க சேதுபதி II (1862–1873)
- *Court of Wards* (1873–1889)
- பாஸ்கர சேதுபதி (1889–1903)
- தினகர சேதுபதி
- இராசராசேஸ்வர சேதுபதி (1903–1929)
- சண்முக ராஜேஸ்வர சேதுபதி (1929–1967)
- இராமநாத சேதுபதி (1967–1979)
# தமிழ் மன்னர்களின் பட்டியல்

## புதுக்கோட்டை சமஸ்தானம் (பொ.ஊ. 1680–1948)

- இரகுநாதராய தொண்டைமான் (1686–1730)
- விஜயரகுநாதராய தொண்டைமான் (1730–1769)
- இராயரகுநாத தொண்டைமான் (1769 டிசம்பர் 1789)
- விஜயரகுநாத தொண்டமான் (திசம்பர் 1789 பெப்ரவரி 1, 1807)
- விசயரகுநாதராயத் தொண்டைமான் II (பெப்ரவரி 1, 1807 யூன் 1825)
- இரண்டாம் இரகுநாத தொண்டைமான் (சூன் 1825 யூலை 13, 1839)
- இராமச்சந்திர தொண்டைமான் (சூலை 13, 1839 ஏப்ரல் 15, 1886)
- மார்த்தாண்ட பைரவ தொண்டைமான் (ஏப்ரல் 15, 1886 மே 28, 1928)
- ராஜகோபால தொண்டைமான் (அக்டோபர் 28, 1928 ஆகத்து 15, 1947)
# தமிழ் மன்னர்களின் பட்டியல்

## வேளிர்

- அதியமான் நெடுமான் அஞ்சி
- இருங்கோவேள்
- மலையமான்
- வையாவிக் கோப்பெரும் பேகன்
- பாரி
# தமிழ் மன்னர்களின் பட்டியல்

## பாளையங்கள்

- அறந்தாங்கி தொண்டைமான் - "தொண்டைமான்"
- புதுக்கோட்டை பல்லவராயர் - "பல்லவராயர்"
- பாப்பாநாடு பாளையம் - "விஜயதேவர்"
- கந்தர்வக்கோட்டை பாளையம் - "அச்சுதப்பண்டாரத்தார்".
- பாலையவனம் பாளையம் - "வணங்கமுடிப் பண்டாரத்தார்".
- சிங்கவனம் பாளையம் - "மெய்க்கன் கோபாலர்".
- புனல்வாசல் பாளையம் - "மழவராய பண்டாரத்தார்"
- நெடுவாசல் ஜமீன் - 'பன்றிகொண்டார்".
- கல்லாக்கோட்டை பாளையம் - "சிங்கப்புலியார்".
- உடையார் பாளையம் (சமஸ்தானம்) - "காலாட்கள் தோழ உடையார்"
- அரியலூர் பாளையம் - "மழவராய நாயனார்".
- துறையூர் பாளையம் - "ரெட்டியார்".
- எட்டயபுரம் பாளையம் - "நாயக்கர்".
- பூழி நாடு (பாண்டிய நாடு) - "தேவர்"
# தமிழ் மன்னர்களின் பட்டியல்

## பாளையக்காரர்கள்

- தீரன் சின்னமலை
- கட்டபொம்மன்
- ஊமைத்துரை
- பூலித்தேவன்
- வேலு நாச்சியார்
- மருது பாண்டியர்
# தமிழ் மன்னர்களின் பட்டியல்

## பிற

- ஆறாம் புவனேகபாகு
- காடவர்
- சம்புவரையர்
- பண்டார வன்னியன்
- சேனன் மற்றும் குத்திகன்
- பஞ்ச பாண்டியர் (அநுராதபுரம்)
- இராசரட்டைப் பாண்டியர்
- வலை வண்ணன்
- புலி நாடு
# தமிழியலாக்கம்

**தமிழியலாக்கம்** (*Tamilization*) என்பது இந்தியாவின் தென்பகுதியும் இலங்கையின் வடகிழக்குப் பகுதிகளையும் புர்வீகமாகக் கொண்ட தமிழர் தங்கள் கலாச்சாரத்தை விரிபுபடுத்துதலைக் குறிக்கும்.  
சங்க காலம் தரும் மூலங்களின் அடிப்படையில், தமிழரின் பாரம்பரிய தாயகப்பகுதிகளாக தற்போதுள்ள மாநிலங்களான தமிழ்நாடு, கேரளம், புதுச்சேரி, இலட்சத்தீவுகள், தென் கருநாடகம், ஆந்திரப் பிரதேசம் ஆகிய பகுதிகள் இருந்துள்ளன. அத்துடன் இலங்கை (இலங்கைத் தமிழர்), மாலைத்தீவுகள் (Giravarus) ஆகிய இடங்களிலும் பண்டைய தமிழர் குடியேற்றங்கள் காணப்பட்டன. ஆயினும், பொ.ஊ. 2 ஆம் நூற்றாண்டு முதல் பொ.ஊ. 14 ஆம் நூற்றாண்டு வரையிலான காலப்பகுதிகளில் தமிழர் வர்த்தக குடியிருப்புக்கள் தென்மேற்கு ஆசியாவின் பல இடங்களிலும், தென்கிழக்காசியா, எகிப்து ஆகிய பகுதிகளிலும் இந்திய உபகண்டத்திற்கு வெளியே உருவாக்கப்பட்டன.  
பிரித்தானிய ஆட்சிக்காலத்தில் சென்னை மாகாணம் பகுதியில் இருந்து அதிக எண்ணிக்கையான தமிழர் மலேசியா, சிங்கப்பூர், மொரிசியசு, சீசெல்சு, தென்னாப்பிரிக்கா, மத்திய இலங்கை, ரியூனியன், டிரினிடாட் மற்றும் டொபாகோ, பிஜி, கயானா ஆகிய இடங்களுக்கு வேலை செய்வதற்காக கொண்டு செல்லப்பட்டனர். அதிகளவான வாணிப வகுப்புத் தமிழர் மியான்மர், இலங்கை, தென்கிழக்காசியா, பாரசீக வளைகுடா நாடுகளில் காணப்படுகின்றன.
# புலிக்களி

**புலிக்கலை** என்பது கேரளாவில் நிகழ்த்தப்படுகின்ற நாட்டுப்புறக் கலையாகும். இந்த நடனத்தினை ஓணம் விழாக்காலத்தில் திருச்சூர் பகுதியில் நடத்துகிறார்கள்.  
புலிக்கலை வல்லுநர்கள் ஓணம் விழாவின் நான்காம் நாளில் திருச்சூரில் கூடி இந்த நிகழ்வினை நடத்துகிறார்கள். உலகமெங்கும் உள்ள ஆர்வலர்கள் இந்த விழாவில் கலந்து கொள்கிறார்கள். உடல் முழுவதும் புலியைப் போலவோ, சிறுத்தையைப் போலவோ வரைந்து, முன்வயிற்றில் புலி அல்லது சிறுத்தையின் முகத்தினை வரைந்து கொண்டு இந்தக் கலைக்கே உரிய வகையில் நடனம் ஆடுகின்றனர்.
# புலிக்களி

## சிவாலயங்களில் புலிக்கலை

சிவாலயங்களின் கருவறை சுற்றுச்சுவரில் காணப்படும் பூதவரிகளில் சில பூதங்கள் புலிக்கலையில் உள்ளவாறு புலி, சிங்கம், கழுகு போன்ற முகங்களை வயிற்றில் கொண்டிருக்கின்றன. இவ்வாறு பூதங்களின் வயிற்றில் காணப்படும் முகங்களுக்கு உதரேமுகம் என்று பெயர்.
# காட்டாமணக்கு

**காட்டாமணக்கு** அல்லது **முள்கத்திரி** (*Jatropha gossypiifolia*) இது ஒரு பூக்கும் தாவர வகையைச் சார்ந்த
கள்ளி போன்ற தோற்றம் கொண்ட ஆமணக்குக் குடும்ப தாவரம் ஆகும். இதன் பூர்வீகம் வட அமெரிக்கப் பகுதியில் அமைந்துள்ள மெக்சிக்கோ பகுதியாகும். இத்தாவர விதையிலிருந்து எண்ணெய் எடுக்கப்படுகிறது. இந்த எண்ணெயை சில நாடுகளில் பயோடீசலுக்குப் பயன்படுத்தப்படுகிறது.
# எஸ். ஜே. ராம் பிரசன்

**எஸ். ஜே. ராம் பிரசன்** இலங்கையைப் பிறப்பிடமாகக் கொண்ட ஒரு தமிழ் வானொலி, தொலைக்காட்சி, மேடை அறிவிப்பாளரும், ஒலிப்பதிவாளரும் ஆவார். இலங்கையில் வானொலி, தொலைக்காட்சிச் சேவைகளில் பல ஆண்டுகள் பணியாற்றிய இவர் தற்போது கனடாவில் பணியாற்றி வருகிறார். கனடாவில் இருந்து வெளியாகிய உலகின் முதல் தமிழ் ஒலிப் புத்தகத்துக்கு குரல் கொடுத்தவரும் இவரே. கனடாவின் "தேசியம்" என்னும் தமிழ்ப் பத்திரிகையின் உதவியாசிரியராகவும் பணியாற்றிய ராம் பிரசன், கனடாவில் தொடங்கப்பட்டுள்ள கலப்பு எண்ணிமத் (Hybrid digital) தொழில்நுட்பத்தின் அடிப்படையில் இயங்கும் உலகின் முதல் தமிழ் வானொலி நிகழ்ச்சிப் பொறுப்பதிகாரியாகவும் உள்ளார்.
# எஸ். ஜே. ராம் பிரசன்

## வாழ்க்கைக் குறிப்பு

### இளமைக்காலம்

ராம் பிரசன் 1979 October 30 இலங்கை, யாழ்ப்பாணத்தில் உள்ள கொக்குவிலில் பிறந்தார். தந்தையார் ஜெயராம், தாயார் ஜெகதாம்பாள். கொக்குவில் இந்துக் கல்லூரியில் கல்வி பயின்ற ராம் பிரசன், அக்காலத்திலே பாட்டு, வயிலின், நாடகம் ஆகிய துறைகளில் ஆர்வம் காட்டினார். நண்பர்களோடு இணைந்து கொழும்பு இந்துக் கல்லூரியில், அறிவிப்பாளர் மன்றம் ஒன்றைத் தொடங்கினார். இதனூடாக பயிற்சிப் பட்டறைகளை ஒழுங்கு செய்து கல்லூரி மட்டத்திலிருந்து பல அறிவிப்பாளர்கள் உருவாக உதவினார். கொழும்பு பல்கலைக்கழகத்தில் சேர்ந்து வானொலி ,தொலைக்காட்சி இதழியல் துறையில் பட்டம் பெற்றார். பள்ளிக் காலத்திலேயே இலங்கை ஒலிபரப்புக் கூட்டுத்தாபனத்தில் பல சிறுவர் நிகழ்ச்சிகளில் கலந்துகொண்டதுடன், வயிலின் இசை நிகழ்ச்சிகளிலும் கலந்துகொண்டுள்ளார்.
# எஸ். ஜே. ராம் பிரசன்

## வாழ்க்கைக் குறிப்பு

### தொழில்

இலங்கை ஒலிபரப்புக் கூட்டுத்தாபனத்தில் நிலையக் கலைஞராக இவர் தெரிவு செய்யப்பட்டிருந்தாலும், தனியார் வானொலிச் சேவையான சக்தி வானொலி 1998 தொடங்கியபோது அதன் முதல் அறிவிப்பாளர் குழுவில் பணியாற்றும் வாய்ப்பை ஏற்றுக்கொண்டு அதில் இணைந்தார். அங்கே செய்தி வாசிப்பு, நேர்முக வர்ணணை, நேர்காணல், நிகழ்ச்சித் தயாரிப்பு, வானொலி நாடக நடிப்பு என ஒலிபரப்பின் பல்வேறு துறைகளிலும் தனது திறமையை வளர்த்துக்கொண்டார். பல துறைகளில் முன்னணியில் இருப்போர் பலரை இவர் நேர்காணல் செய்துள்ளார். இவர்களில், சிவாஜி கணேசன், கமல்காசன், பாடகர்கள் கே. ஜே. யேசுதாஸ், டி. எம். சௌந்தரராஜன், பி. சுசீலா, ஹரிஹரன், வாணி ஜெயராம்,எழுத்தாளர்கள் ஜி.ராமகிருஷ்ணன், ஜெயமோகன், எஸ்.போ விளையாட்டு வீரர் முத்தையா முரளிதரன் போன்றோர் அடங்குவர். வானொலி நிகழ்ச்சித் தயாரிப்பாளராக, திரவியம் பிளஸ் பேமிலி, சினி மினி மசாலா, கே. எஸ். பாலச்சந்திரனின் மனமே மனமே ஆகிய வானொலி நாடகங்களையும் இவர் தயாரித்து வழங்கியுள்ளார். கடல் கடந்த நாடுகளில் இயங்கிவரும் தமிழ் வானொலிச் சேவைகளை ஒருங்கிணைத்து நிகழ்ச்சிகளை நடத்துவதில் முன்னோடிகளுள் ஒருவராகவும் இவர் விளங்கினார்.  
இலங்கையில் உள்ள ரூபவாகினிக் கூட்டுத்தாபனம், சக்தி டி. வி ஆகிய தொலைக்காட்சிச் சேவைகளிலும், கனடாவில் உள்ள 24 மணிநேரத் தொலைக்காட்சிச் சேவையான டிவிஐ இலும் பல நேர்காணல்களையும், பிற நிகழ்ச்சிகளையும் வழங்கியுள்ளதுடன், தொலைக்காட்சிச் செய்தி வாசிப்பாளராகவும் உள்ளார்.  
தற்போது ஒலிபரப்புத் துறையோடு தொடர்புடைய பல சேவைகளை வழங்கும் தனியார் நிறுவனமொன்றையும் தொடங்கி நடத்தி வருகிறார்.
# எஸ். ஜே. ராம் பிரசன்

## வெளியிணைப்புகள்

- பாடகர் யேசுதாசுடன் நேர்காணல்
- பாடகர்கள் டி. எம். சௌந்தரராஜன், பி. சுசீலா, ஜமுனாராணி ஆகியோருடன் நேர்காணல்
- ஒலிப்புத்தக வெளியீடு
- இசையமைப்பாளர் ஹரீஷ் ஜெயராஜ் நேர்காணல்https://www.youtube.com/watch?v=3HiSH_c2vz0
# நேவார் மக்கள்

**நேவார் மக்கள்** அல்லது **நேவா மக்கள்** (Newar** or **Newah) ) நேபாள நாட்டின் காட்மாண்டு சமவெளியில் வரலாற்றுக் காலம் முதல் வாழும் மக்கள் ஆவார்.
இந்தோ ஆரிய மக்களான நேவாரிகள் மற்றும் திபெத்தோ-பர்மிய மக்கள், தங்களுக்கென தனி மொழி மற்றும் பண்பாட்டுக் கூறுகள் கொண்டிருந்தனர். நேவாரி மொழி மற்றும் திபெத்தோ-பர்மிய மொழிகள் பேசிய நேவாரி மக்கள் இந்து சமயம் மற்றும் பௌத்த சமயங்களை கடைப்பிடித்தனர்.
பண்டைய பரத கண்டத்தின் இந்து சமயத்தவர்கள் போன்று, நேவார் இந்து சமய மக்களும், வர்ணாசிரம வாழ்க்கை முறையை கடைப்பிடிக்கின்றனர். நேவார் மக்கள், தங்கள் முன்னோர்களின் பழக்க வழக்கங்கள், பண்பாடு மற்றும் நாகரீகத்தைத் தொடர்ந்து கடைபிடித்து வாழ்கின்றனர்.  
வேத கால லிச்சாவி மற்றும் மல்ல நாட்டுப் பகுதிகளிலிருந்து நேபாளத்தின் காட்மாண்டு சமவெளிகளில் குடிபெயர்ந்த நேவாரி மக்கள் ஆரியர்களின் மொழியையும், பண்பாட்டையும் கொண்டிருந்தனர்.
# நேவார் மக்கள்

## தோற்றம்

, காட்மாண்டு]]
ஒரு சிலை]]  
நேபாளம், நேவார், நேவால் மற்றும் நேபார் எனும் சொற்கள் உச்சரிப்பில் வேறுபட்டாலும், ஒரே பொருளைக் குறிக்கும். நேபாள மொழி சமசுகிருத மொழியை அடிப்படையாகக் கொண்டது. ஆனால் நேவாரி மொழி பிராகிருத மொழியை அடிப்படையாகக் கொண்டதாகும்.  
நேவார் எனும் சொல்லிற்கு நேபாள நாட்டின் மண்ணின் மைந்தர்கள் எனப்பொருள் என்பதை 1654-இல் காத்மாண்டில் கிடைத்த கல்வெட்டுக் குறிப்பினால் அறியப்படுகிறது.
1721-இல் நேபாளத்தில் பயணம் செய்த இத்தாலிய இயேசு சபையைச் சேர்ந்த கிறித்துவ மதப்பிரசாரகர் *இப்போலித்தோ தேசிதேரி* என்பவர், நேவாரிகளை நேபாள நாட்டின் பழங்குடி மக்கள் எனக் குறிப்பிட்டுள்ளார்.
தங்க வாசல் கதவு]]
# நேவார் மக்கள்

## சமயம்

, காட்மாண்டு, நேபாளம்]]  
2001ஆம் மக்கள் தொகை கணக்கெடுப்பின் படி, நேவாரி மக்களில் 84.13 விழுக்காட்டினர் இந்துக்களாகவும், 15.31 விழுக்காட்டினர் பௌத்த சமயத்தவர்களாகவும் இருந்தனர். மிகக் குறைந்த அளவு நேவாரி மக்கள் கிறித்தவ, இசுலாமிய சமயங்களைப் பயில்கின்றனர்.
பதான் நகரத்தில் அசோகர், நான்கு தூபிகள் நிறுவியுள்ளார்.
மகர், ராய், லிம்பு, குரூங் மக்களைப் போன்று நேவாரிகள் நேபாள மண்ணின் மைந்தர்கள் ஆவார்.
# நேவார் மக்கள்

## மொழி

நேவாரி மக்கள் தாய் மொழியான நேவாரி மொழியுடன் நேபால் பாசாவும் அறிந்துள்ளனர்.
# நேவார் மக்கள்

## இதனையும் காண்க

- கூர்க்கா
# விரிவுபடுத்தப்பட்ட அணி

நேரியல் இயற்கணிதத்தில் **விரிவுபடுத்தப்பட்ட அணி** அல்லது **மிகை அணி** (*augmented matrix*) என்பது எடுத்துக்கொள்ளப்படும் இரு அணிகளின் நிரல்களை சேர்த்து எழுதுவதன் மூலம் பெறப்படும் அணியாகும்.  
எடுத்துக்கொள்ளப்பட்ட அணிகள் *A* , *B* எனில் அவற்றின் விரிவுபடுத்தப்பட்ட அணியின் குறியீடு <math> (A|B) </math> அல்லது <math> [A, B] </math>:  
எடுத்துக்காட்டு:
<math>
A =
\begin{bmatrix}
1 & 3 & 2 \\
2 & 0 & 1 \\
5 & 2 & 2
\end{bmatrix}
, \quad
B =
\begin{bmatrix}
4 \\
3 \\
1
\end{bmatrix},
</math>  
இவற்றின் விரிவுபடுத்தப்பட்ட அணி:  
<math>
[A, B]=
\[\begin{array}{ccc|c}
1 & 3 & 2 & 4 \\
2 & 0 & 1 & 3 \\
5 & 2 & 2 & 1
\end{array}\].
</math>  
நேரியல் சமன்பாடுகளின் தொகுப்புகளின் தீர்வு காணும்போது மிகை அணி பயனுள்ளதாக இருக்கும்.  
தரப்பட்ட எண்ணிக்கையிலான மாறிகளிலமைந்த நேரியல் சமன்பாடுகளின் தொகுப்பின் தீர்வுகளின் எண்ணிக்கை அச்சமன்பாட்டுத் தொகுப்புக்குரிய கெழு அணி, அத்தொகுப்பின் விரிவுபடுத்தப்பட்ட அணி ஆகியவற்றின் தரத்தைப் பொறுத்து அமையும்.  
ஒரு நேரியல் சமன்பாட்டுத் தொகுதியின்  
- விரிவுபடுத்தப்பட்ட அணியின் தரமும் கெழு அணியின் தரமும் சமமாக இல்லையெனில், சமன்பாட்டுத் தொகுதியானது ஒருங்கிசைவு இல்லாதது; அச்சமன்பாட்டுத் தொகுதிக்குத் தீர்வுகளே கிடையாது.
- விரிவுபடுத்தப்பட்ட அணியின் தரமும் கெழு அணியின் தரமும் சமமாக இருப்பதோடு, அச்சமன்பாட்டுத் தொகுதியின் மாறிகளின் எண்ணிக்கைக்குச் சமமாகவும் இருந்தால் சமன்பாட்டுத் தொகுதி ஒருங்கிசைவானது; மேலும் ஒரேயொரு தனித்த தீர்வு கொண்டிருக்கும்.
- விரிவுபடுத்தப்பட்ட அணியின் தரமும் கெழு அணியின் தரமும் சமமாக இருந்து, சமன்பாட்டுத் தொகுதியின் மாறிகளின் எண்ணிக்கையைவிடச் சிறியதாக இருந்தால் அச்சமன்பாட்டுத் தொகுதி ஒருங்கிசைவானது; ஆனால் எண்ணற்றத் தீர்வுகளை உடையது.  
விரிவுபடுத்த அணியை முற்றொருமை அணியுடன் சேர்த்து பயன்படுத்துவதன் மூலம் ஒரு அணியின் நேர்மாறு அணியைக் காணமுடியும்.
# விரிவுபடுத்தப்பட்ட அணி

## பயன்கள்

### நேர்மாறு அணி காண

:<math>
C =
\begin{bmatrix}
1 & 3 \\
-5 & 0
\end{bmatrix}.
</math>  
:இவ்வணியுடன் 2×2 முற்றொருமை அணி I ஐச் சேர்க்கப்பட்ட விரிவுபடுத்தப்பட்ட அணி [*C* , *I*]
:எளிய நிரை உருமாற்றங்களைக் கொண்டு [*C* , *I*] அணியின் *C* பகுதியை முற்றொருமை அணியாக மாற்றினால் கிடைக்கும் விரிவுபடுத்தப்பட்ட அணி [I, C<sup>-1</sup>] ஆகக் கிடைக்கும்.  
:<math>
(C|I) =
\[\begin{array}{cc|cc}
1 & 3 & 1 & 0\\
-5 & 0 & 0 & 1
\end{array}\]
</math>  
:<math>
(I|C^{-1}) =
\[\begin{array}{cc|cc}
1 & 0 & 0 & -\frac{1}{5} \\
0 & 1 & \frac{1}{3} & \frac{1}{15}
\end{array}\]
</math>  
இதில் வலப்பகுதி மூல அணியின் நேர்மாறு அணியாகும்.  
:<math>
C^{-1} =
\[\begin{array}{cc|cc}
0 & -\frac{1}{5} \\
\frac{1}{3} & \frac{1}{15}
\end{array}\]
</math>
# விரிவுபடுத்தப்பட்ட அணி

## பயன்கள்

### நேரியல் சமன்பாட்டுத் தொகுதியின் தீர்வுகளின் எண்ணிக்கை

எடுத்துக்காட்டு 1:  
நேரியல் சமன்பாட்டுத் தொகுதி:
:*x* + *y* + 2*z* = 3
:*x* + *y* + *z* = 1  
:2*x* + 2*y* + 2*z* = 2.  
இச்சமன்பாட்டுத் தொகுதியின் கெழு அணி:
:<math>
A =
\begin{bmatrix}
1 & 1 & 2 \\
1 & 1 & 1 \\
2 & 2 & 2 \\
\end{bmatrix},
</math>  
விரிவுபடுத்தப்பட்ட அணி:
:<math>
(A|B) =
\[\begin{array}{ccc|c}
1 & 1 & 2 & 3\\
1 & 1 & 1 & 1 \\
2 & 2 & 2 & 2
\end{array}\].
</math>  
கெழு அணியின் தரமும் விரிவுபடுத்தப்பட்ட அணியின் தரமும் சமமாக (2) உள்ளது. மேலும் தரத்தின் அளவு சமன்பாட்டுத் தொகுதியின் தெரியாமாறிகளின் எண்ணிக்கையான 3 ஐ விடச் சிறியது என்பதால் இத்தொகுதி முடிவிலாத் தீர்வுகளுடையது.  
எடுத்துக்காட்டு 2:  
நேரியல் சமன்பாட்டுத் தொகுதி:
:*x* + *y* + 2*z* = 3
:*x* + *y* + *z* = 1
:2*x* + 2*y* + 2*z* = 5.  
கெழு அணி:
:<math>
A =
\begin{bmatrix}
1 & 1 & 2 \\
1 & 1 & 1 \\
2 & 2 & 2 \\
\end{bmatrix},
</math>  
கெழு அணியின் தரம் 2.  
விரிவுபடுத்தப்பட்ட அணி:
:<math>
(A|B) =
\[\begin{array}{ccc|c}
1 & 1 & 2 & 3\\
1 & 1 & 1 & 1 \\
2 & 2 & 2 & 5
\end{array}\].
</math>  
விரிவுபடுத்தப்பட்ட அணியின் தரம் 3.  
விரிவுபடுத்தப்பட்ட அணியின் தரமானது, கெழு அணியின் தரத்தைவிடப் பெரியது என்பதால் இச்சமன்பாட்டுத் தொகுதிக்குத் தீர்வுகளே கிடையாது. அதாவது இச்சமன்பாட்டுத் தொகுதி ஒருங்கிசைவற்றது.
# விரிவுபடுத்தப்பட்ட அணி

## பயன்கள்

### நேரியல் சமன்பாட்டுத் தொகுதியின் தீர்வு காணல்

நேரியல் சமன்பாட்டுத் தொகுதி:
:<math>
\begin{align}
x + 2y + 3z &= 0 \\
3x + 4y + 7z &= 2 \\
6x + 5y + 9z &= 11
\end{align}
</math>  
கெழு அணியும் மாறிலிகளின் அணியும்:
:<math>
A =
\begin{bmatrix}
1 & 2 & 3 \\
3 & 4 & 7 \\
6 & 5 & 9
\end{bmatrix}
, \quad
B =
\begin{bmatrix}
0 \\
2 \\
11
\end{bmatrix},
</math>  
கெழு அணியின் தரம் 3.  
விரிவுபடுத்தப்பட்ட அணி:
:<math>
(A|B) =
\[\begin{array}{ccc|c}
1 & 2 & 3 & 0 \\
3 & 4 & 7 & 2 \\
6 & 5 & 9 & 11
\end{array}\]
</math>.  
விரிவுபடுத்தப்பட்ட அணியின் தரம் 3.  
கெழு அணியின் தரமும் விரிவுபடுத்தப்பட்ட அணியின் சமம் என்பதால் சமன்பாட்டுத் தொகுதிக்கு குறைந்தபட்சம் ஒரு தீர்வாவது இருக்கும். மேலும் இரண்டின் தரமும் சமமாக மட்டுமல்லாது மாறிகளின் எண்ணிக்கைக்கும் (3) சமமாக இருப்பதால் இச்சமன்பாட்டுத் தொகுதிக்கு ஒரேயொரு தீர்வு மட்டுமே இருக்கும்.  
எளிய நிரை உருமாற்றங்கள் மூலம் விரிவுபடுத்தப்பட்ட அணியின் இடப்பகுதியை முற்றொருமை அணியாக மாற்ற, வலப்பகுதி தொகுதியின் தீர்வைத் தரும்:
:<math>
\[\begin{array}{ccc|c}
1 & 0 & 0 & 4 \\
0 & 1 & 0 & 1 \\
0 & 0 & 1 & -2 \\
\end{array}\],
</math>  
சமன்பாட்டுத் தொகுதியின் தீர்வு: (*x*, *y*, *z*) = (4, 1, -2).
# கெழு அணி

நேரியல் இயற்கணிதத்தில் **கெழு அணி** அல்லது **குணக அணி** (*coefficient matrix*) என்பது ஒரு நேரியல் சமன்பாட்டுத் தொகுப்பின் சமன்பாடுகளின் மாறிகளின் கெழுக்களாலான அணியைக் குறிக்கும். நேரியல் சமன்பாடுகளின் தொகுப்பின் தீர்வு காண்பதற்கு இவ்வணி பயன்படுகிறது.  
*m* நேரியல் சமன்பாடு and *n* தெரியாக்கணியங்களில் அமைந்த *m* நேரியல் சமன்பாடுகளைக் கொண்ட தொகுதி:
: <math>a_{11}x_1 + a_{12}x_2 + \cdots + a_{1n}x_n = b_1 \,</math>
: <math>a_{21}x_1 + a_{22}x_2 + \cdots + a_{2n}x_n = b_2 \,</math>
: <math>\vdots \,</math>
: <math>a_{m1}x_1 + a_{m2}x_2 + \cdots + a_{mn}x_n = b_m \,</math>  
இத்தொகுதியில் <math>x_1,\ x_2,...,x_n</math> என்பவை மாறிகள்; <math>a_{11},\ a_{12},...,\ a_{mn}</math> என்பவை கெழுக்கள். இச்சமன்பாட்டுத் தொகுதியின் கெழு அணி *m x n* வரிசை அணியாகவும் (*i*,*j*)- ஆவது உறுப்பு <math>a_{ij}</math> ஆகவும் இருக்கும்.  
இச்சமன்பாட்டுத் தொகுதியின் கெழு அணி:
: <math>
\begin{bmatrix}
a_{11} & a_{12} & \cdots & a_{1n} \\
a_{21} & a_{22} &\cdots & a_{2n} \\
\vdots & \vdots & \ddots & \vdots \\
a_{m1} & a_{m2} & \cdots & a_{mn} \end{bmatrix}
</math>
# கத்தார் பகுரைன் தரைப்பாலம்

**கத்தார் பகுரைன் தரைப்பாலம்** (Qatar Bahrain Causeway) என்பது அரபு நாடுகளான கத்தாருக்கும் பகுரைனுக்கும் இடையில் தரைப்பாலம் அமைக்கும் திட்டமாகும். கத்தார் பகுரைன் நட்புப் பாலம் என்ற பெயராலும் இத்திட்டம் அழைக்கப்படுகிறது. 2.3 பில்லியன் அமெரிக்க டாலர்கள் செலவில் 2009 ஆம் ஆண்டு இத்தரைப்பாலத்தின் கட்டுமானப் பணிகள் தொடங்கும் என 2008 ஆம் ஆண்டு டிசம்பர் 13 இல் அறிவிக்கப்பட்டது. ஆனால் 2015 ஆம் ஆண்டு சூன் மாதம் வரை கட்டுமானப் பணிகள் எதுவும் தொடங்கப்படவில்லை. கத்தார் பகுரைன் தரைப்பாலத் திட்டம் தற்காலிகமாக நிறுத்தி வைக்கப்பட்டுள்ளது. திட்டத்துடன் தொடர்பு கொண்ட ஒப்பந்தத் தொழில்கள் கூட்டமைப்பு கலைக்கப்பட்டதாக கத்தார் பகுரைன் தரைப்பால அறக்கட்டளை நிறுவனம் தெரிவிக்கிறது. பொருளாதார சந்தையாகக் கருதப்படும் கத்தாரின் பொருளாதார மண்டலம் பிற நாடுகளுடன் நன்கு இணைக்கப்பட்டிருக்கவேண்டும், இக்குறிக்கோளின் ஒரு பகுதியே கத்தார் பக்ரைன் தரைப்பாலமாகும். இத்திட்டம் இரு நாடுகளும் அவசியமானதாக கருதப்படவேண்டும் என்று பகுரைன் நாட்டின் வெளியுறவு அமைச்சர் 2011 ஆம் ஆண்டு சனவரி மாதம் 14 ஆம் நாள் தெரிவித்தார். பாலத்தின் கட்டுமானம் 2011 ஆம் ஆண்டில் தொடங்கி 2015 இல் நிறைவடையும் என்றும் சுமார் 5 பில்லியன் அமெரிக்க டாலர்கள் செலவாகும் என்றும் பகுரைன் நாட்டின் அல் வாசட் செய்தித்தாளில் 2011 ஏப்ரல் 27 இல் ஒர் அதிகாரப்பூர்வமற்ற செய்தி வெளியிடப்பட்டிருந்தது. 2022 உலகக் கோப்பை கால்பந்துப் போட்டிகள் நடைபெறுவதற்கு முன்னர் இப்பாலம் கட்டி முடிக்கப்படும் வகையில் நிதி ஆதாரங்களை எதிர்நோக்குவதாக பகுரைனின் வெளியுறவுத்துறை அமைச்சர் டிசம்பர் 2012 இல் ஒரு அறிவிப்பை வெளியிட்டிருந்தார்.
# கத்தார் பகுரைன் தரைப்பாலம்

## மீள்பார்வை

இரு நாடுகளுக்கும் இடையே இணைப்பு நீளம் சுமார் 40 கி.மீ. (25 மைல்) இருக்கும். ஒரு சாலை மற்றும் ஒரு இரயில் பாதையை இதில் அடங்கியிருக்கும். மேலும் இப்பாலம் பல இணைப்புப் பாலங்களுடன் இணைக்கப்பட்டிருக்கும். சவூதி அரேபியாவையும் பகுரைனையும் இணைக்கும் கிங் பாகட் தரைப்பாலத்தின் ஒரு இயற்கையான நீட்சியாகவும் இப்பாலம் இருக்கும். இதனால் முழுமையாக இம்மண்டலம் இணைக்கப்படும். 18 கி.மீ. (11 மைல்) நீளமுடைய செயற்கை அணைகரைகள் 22 கி.மீ. (14 மைல்) நீளமுள்ள உயர்கோபுரப் பாலங்கள் ,மேம்பாலங்கள் ஆகியவை இந்த இணைப்புகளில் அடங்கும். இந்த மேம்பாலங்கள் கடல்வழிப்பாதையை அனுமதிக்கும் இடங்களில் 40 மீட்டர் (131 அடி) உயரம் இருக்கும். கத்தார் கடல் பாலத்தின் கிழக்கு முனை கத்தார் நாட்டின் சுபாராக் நகருக்கு தெற்கில் 5 கி.மீ தொலைவிலுள்ள ராசு அசுகாய்ரிச்சிலும், எதிர்முனை பகுரைன் நாட்டின் அசுகாரின் வடக்குப் பகுதியையும் இணைக்கக் கூடியதாக இருக்கும்.  
மற்றும் பகுரைன் (மேல் இடப்பக்கம் தீவு )]]  
தரைப்பாலத்தின் கட்டுமானத்திற்கான திட்டம் முதலில் செப்டம்பர் 2001 இல் தீட்டப்பட்டது. டென்மார்க்கைச் சேர்ந்த கோவி குழுமம் 60 மில்லியன் டானிய குரோன் தொகைக்கான முதற்கட்டமாக கத்தார் நாட்டுடன் ஒப்பந்தத்தில் கையெழுத்திட்டது. கோவி குழுமம் இணைப்பு குறித்த பூர்வாங்க ஆய்வுகளைத் தொடங்கியது
# கத்தார் பகுரைன் தரைப்பாலம்

## மைல்கற்கள்

சுபாராக் நகருக்கு அருகில் வடமேற்கு கத்தார் மற்றும் மனாமா நகருக்கு அருகில் பகுரைனையும் இணைக்கும் உலகின் மிக நீண்ட இந்நிரந்தர இணைப்புத் திட்டத்திற்கு 2005 ஆம் ஆண்டு பிப்ரவரி 28 இல் ஒப்புதல் அளிக்கப்பட்டது . தேவையான மூலதனத்தை திரட்டவும், கட்டுமானப் பணிகளை முன்னெடுக்கவும் தேவையான ஒரு நிறுவனத்தை அமைக்க இரு நாடுகளுக்கும் இடையே ஒரு முறையான ஒப்பந்தம் 2006 ஆம் ஆண்டு சூன் மாதம் 11 இல் கையெழுத்தானது  
கட்டுமானப் பணிகள் ஏழு மாதங்களுக்குள் தொடங்கப்பட்டு 48 மாதங்களில் கட்டிமுடிக்கப்படும் 30 செப்டம்பர் 2007 அன்று அறிவிக்கப்பட்டது . இதன் விளைவாக கத்தார் பகுரைன் தரைப்பால அறக்கட்டளைக்கும் கட்டுமான நிறுவனங்களுக்கும் இடையில் ஒரு புரிந்துணர்வு ஒப்பந்தம் கையெழுத்திடப்பட்டது.  
கத்தார் பகுரைன் தரைப்பால அறக்கட்டளை அமைப்பு 2008 ஆம் ஆண்டு நவம்பர் 15 இல், இயூசுடன் நகரைத் தலைமையிடமாகக் கொண்ட பொறியியல் நிறுவனமான கே.பி.ஆர் எனப்படும் கெல்லாக் பிரவுன்&உரூட் நிறுவனத்திற்கு ஒரு ஒப்பந்தத்தை வழாங்கியது. கத்தார் பகுரைன் சாலை, இரயில் பாதை ஆகியனவற்றுக்கான மேலாண்மை, திட்ட வடிவமைப்பு முதலானவற்றை வழங்குவது இந்நிறுவனத்தின் பணியாகும்  
இரயில் போக்குவரத்திற்கு பொருத்தமுள்ளதாகச் செய்ய பாலத்தின் சாய்வை அமைப்பது குறித்து விவாதங்கள் 2009 ஆம் ஆண்டில் நிகழ்ந்தன. பிரெஞ்சு நாட்டைச் சேர்ந்த கட்டட வடிவமைப்பாளர் தாமசு லெவினின் மற்றும் கிறிசுடோப் செரோன் இருவரும் வின்சி தலைமையிலான நிறுவனங்களுடன் இணைந்து பொறியாளர்கள் ஒத்துழைப்புடன் தரைப்பாலம் மற்றும் இரண்டு பிரதான பாலங்களையும் வடிவமைத்தனர்.  
2010 ஆம் ஆண்டு மே மாதத்தில் கத்தார் நாட்டு கடலோர காவல்படையினர் அவார் தீவு குறித்த சர்ச்சையில் ஈடுபட்டு பகுரைன் நாட்டு மீனவர் ஒருவரை காயப்படுத்தினர். இதன் விளைவாக தரைபாலத் திட்டம் மீண்டும் தள்ளி வைக்கப்பட்டது
# திருமலை தெய்வம்

***திருமலை தெய்வம்*** 1973 ஆம் ஆண்டு வெளியான ஒரு இந்திய தமிழ் பக்தித் திரைப்படமாகும்
ஏ. பி. நாகராஜன் இயக்கத்தில் உருவான இத்திரைப்படத்தில் ஜெமினி கணேசன், கே. பி. சுந்தராம்பாள், டி. ஆர். மகாலிங்கம் ஆகியோர் முக்கிய பாத்திரங்களில் நடித்திருந்தனர்.
# திருமலை தெய்வம்

## நடிகர்கள்

- ஜெமினி கணேசன் - *ஆகாச ராஜன்*
- கே. பி. சுந்தராம்பாள் - *நாராயணி (பெண் துறவி)*
- ஆர். முத்துராமன் - *அரசன் தொண்டைமான்*
- ஏ. வி. எம். ராஜன் - *நாரதர்*
- சிவகுமார் - *விஷ்ணு / ஸ்ரீநிவாச பெருமாள்*
- லட்சுமி - *பத்மாவதி தாயார்*
- ஸ்ரீவித்யா - *லட்சுமி தேவி*
- எஸ். வரலட்சுமி - ''மகுட மாலினி (பெண் துறவி)
- எஸ். வி. ராமதாஸ் - *பிருகு முனிவர்*
- டி. ஆர். மகாலிங்கம் - *அமுதாவின் கணவன்*
- சி. ஆர். விஜயகுமாரி - *அமுதா*
- மனோரமா - *ராமாயி*
- சுகுமாரி - *ஆகாச ராஜனின் மனைவி*
- புஷ்பலதா - *அரசி ஆனந்தவல்லி (அரசன் தொண்டைமானின் மனைவி)*
- சுருளி ராஜன் - *ரங்கன் (பானை செய்பவன்)*
- சச்சு - *பங்கஜவல்லி*
- மாஸ்டர் சேகர் - வேங்கடேசன்
- வி. கோபாலகிருஷ்ணன்
- என்னத்தெ கன்னையா - *அனுமந்து*
- புஷ்பமாலா - *ஒரு பெண் துறவி*
- அச்சோ சித்ரா - *வெள்ளாச்சி*
- எஸ். என். பார்வதி - *தனகோடி*
# திருமலை தெய்வம்

## தயாரிப்புக் குழு

- கலை = *கங்கா*
- ஒளிப்படம் = *எம். ஆர். பிரதர்ஸ்*
- வடிவமைப்பு = *ஸ்நேகி சோமு*
- விளம்பரம் = *எலிகண்ட்*
- பகுப்பாய்வு = *ஜெமினி வண்ணக் கலையகம்*
- ஒலிப்பதிவு (வசனங்கள்) = *டி. சிவானந்தம்*
- ஒலிப்பதிவு (பாடல்கள்) = *டி. எஸ். ரங்கசாமி, பி. வி. கோடீஸ்வர ராவ், எஸ். பி. இராமநாதன், சுவாமிநாதன்*
- நடன ஆசிரியர் = *பி. எஸ். கோபாலகிருஷ்ணன்*
- வெளிப்புற படப்பிடிப்பு = ஸ்ரீ விஜயலட்சுமி போட்டோ சௌண்ட்ஸ்
- கலையகம் = ஜெமினி வண்ணக் கலையகம்
# திருமலை தெய்வம்

## பாடல்கள்

திரைப்படத்துக்கு இசையமைத்தவர் குன்னக்குடி வைத்தியநாதன். பாடல்களை கண்ணதாசன், கே. டி. சந்தானம், ஆலங்குடி சோமு, நெல்லை அருள்மணி, பூவை செங்குட்டுவன், உளுந்தூர்ப்பேட்டை சண்முகம் ஆகியோர் இயற்றினர். பாடகர்கள்: டி. ஆர். மகாலிங்கம், கே. பி. சுந்தராம்பாள், எஸ். வரலட்சுமி ஆகியோர். பின்னணி பாடியவர்கள் டி. எம். சௌந்தரராஜன், பி. சுசீலா, எல். ஆர். ஈஸ்வரி, பொன்னுசாமி, டி. வசந்தா, சரளா ஆகியோர்.  
| வரிசை
எண் | பாடல் | பாடியவர்(கள்) | கால அளவு(நிமிட:நொடி) |
| --- | --- | --- | --- |
| 1 | *மாலே மணிவண்ணா மாயவனே* | பி. சுசீலா | 03:16 |
| 2 | *நீல நிற மேகம்* | எஸ். வரலட்சுமி | 03:08 |
| 3 | *வசந்த விழா* | வசந்தா, சரளா | 03:14 |
| 4 | *ஏழுமலை நாங்க வாழும்* | எல். ஆர். ஈஸ்வரி | 02:52 |
| 5 | *ஆனந்த நிலையம் ஒன்று* | டி. எம். சௌந்தரராஜன் | 03:30 |
| 6 | *மண்ணை எல்லாம் உயிர்களாக்கி* | பொன்னுசாமி | 02:37 |
| 7 | *ஏழுமலை இருக்க* | கே. பி. சுந்தராம்பாள் | 02:52 |
| 8 | *திருவருள் தரும் தெய்வம்* | டி. ஆர். மகாலிங்கம் | 03:16 |
| 9 | *வரும் நாள் எல்லாம்* | கே. பி. சுந்தராம்பாள் | 03:57 |
# பல்கு மாகாணம்

**பல்கு மாகாணம் (Balkh** (பாரசீகம் மற்றும் பஷ்தூ: **بلخ**, *Balx*) என்பது ஆப்கானிஸ்தானின் 34 மாகாணங்களில், ஒன்று ஆகும். இது நாட்டின் வடபகுதியில் உள்ளது. இந்த மாகாணம் பன்னிரண்டு மாவட்டங்களாக பிரிக்கப்பட்டுள்ளது. இதன் மக்கள் தொகை 1,245,100 ஆகும்.  
இது நடு ஆசியவிலிருந்து ஆப்கானித்தான் வருபவர்களுக்கு இரண்டாவது பெரிய நுழைவாயிலாக உள்ளது. பிற நுழைவு வாயிலாக அருகில் உள்ள குண்டூஸ் மாகாணத்தின் ஷிர் கான் பந்தர் உள்ளது.
# பல்கு மாகாணம்

## நிலவியல்

பல்கு மாகாணம் ஆப்கானிஸ்தானின் வடக்குப் பகுதியில் உள்ளது, இதன் எல்லைகளாக வடக்கில், உசுபெக்கிசுத்தான் வடகிழக்கில், தஜிகிஸ்தான், கிழக்கில் குண்டூஸ் மாகாணம், தென்கிழக்கில் சமங்கன் மாகாணம், தென்மேற்கில் சர் ஈ போல் மாகாணம், மேற்கில் ஜௌஸ்ஜான் மாகாணம் ஆகியன உள்ளன. மாகாணத்தின் மொத்தப் பரப்பளவு 16,840 km2. மாகாணத்தின் பரப்பளவில் ஏறக்குறைய பாதியளவு மலைகள் (48.7%) மீதி பாதி பரப்பளவு (50.2%) சமதள நிலமாகும். திறமையான பிரசவ உதவியாளர் மூலமாக பிரசவம் பார்க்கும் மக்களின் விழுக்காடு 2005 ஆண்டில் 0 % என்ற எண்ணிக்கையில் இருந்து 2011 ஆண்டு 20 % என உயர்ந்தது. இது பல்வகையான இன மக்கள் வாழும் பகுதியாகவும், பெரும்பாலும் பாரசீக மொழி பேசுவோர் நிறைந்ததாகவும் உள்ளது.  
அமெரிக்க கடற்படை முதுகலை பள்ளியின் கூற்றின்படி:<blockquote>பால்க் மாகாணத்தில் பல இனமக்கள் வாழ்கின்றனர், இனங்கள் பின்வறுமாறு தாஜிக், கசாரா மக்கள், பஷ்தூன் மக்கள், அரபிகள், உஸ்பெக், துர்க்மெனியர், சுன்னி ஹசாரா (கவாஷி).</blockquote>உலக உணவுத் திட்ட கூற்று<blockquote>பால்க் மாகாண மக்களில் ஏறக்குறைய 66% மக்கள் ஊரக மாவட்டப் பகுதிகளில் வாழ்கின்றனர், நகர்புரங்களில் 34% பேர் வாழ்கின்றனர். மக்கள் தொகையில் ஏறக்குறைய 51 % பேர் ஆண்கள், 49% பேர் பெண்கள். பால்க் மாகாணத்தில் பல இனக்குழுவினர் வாழ்கின்றனர் அந்த மக்கள் பின்வறுமாறு தாஜிக்குகள், பஷ்துன்கள், உஸ்பெக்குகள், ஹசாரார், துர்க்மெனியர்கள், அரபுகள், பலூச் இனமக்களாவர். மக்கள் தொகையில் பாரசீக மொழி பேசுபவர்கள் 50% இவர்களில் 58% மக்கள் கிராமப்பகுதிகளில் வாழ்கின்றனர். இரண்டாவதாக மிகுதியான மக்களால் பேசப்படும் மொழி பஷ்து, இந்த மொழி 266 கிராமங்களில் பெரும்பான்மையாக பேசப்படுகிறது, மக்கள் தொகையில் 27% இடத்தை வகிக்கிறது. பேசப்படும் பிற மொழிகள் துர்க்மெனி (11.9%), உஸ்பெக்கி (10.7%) ஆகும். பால்க் மாகாணத்தில் நாடோடி மக்களான குச்சி எனும் மக்கள் வாழ்கின்றனர், இவர்களின் எண்ணிக்கை பருவகாலம் பொருத்து மாகாணத்தில் மாறுபடுகிறது. இம்மக்கள் மாகாணத்தில் குளிர் காலத்தில் 52,929 மக்கள் அல்லது 2.2% என்ற எண்ணிக்கையில் வாழ்கின்றனர்.</blockquote>
# பல்கு மாகாணம்

## நிலவியல்

### மாவட்டங்கள்

பால்க் மாகாணம் 15 மாவட்டங்ஙளாக பிரிக்கப்பட்டுள்ளது.
**பால்க் மாகாண மாவட்டங்கள்**  
| பால்க் | 97,055 |  |  |
| --- | --- | --- | --- |
| சார்போலக் | 69,975 |  |  |
| சார்கிண்ட் | 32,306 |  |  |
| சிம்டல் | 81,311 |  |  |
| தௌலதாபாத் | 79,638 |  |  |
| தித்தாதி | 66,009 |  |  |
| கலதர் | 17,932 |  |  |
| குல்ம் | 49,207 |  |  |
| கிஷிந்தி | 49,083 | 2005 இல் துணையாக பிரிக்கப்பட்டது |  |
| மர்முல் | 9,510 |  |  |
| மசார் ஈ சரீப் | 375,181 |  |  |
| நஹரி ஷஹாய் | 38,791 |  |  |
| ஷோல்கரா | 120,600 |  |  |
| ஷோர்டிபா | 30,314 |  |  |
| ஜாரி | 42,367 | 2005 இல் கிஷ்ண்டி மாவட்டத்தில் இருந்து பிரிக்கப்பட்டது. | } |
# பல்கு மாகாணம்

## விளையாட்டு

உள்ளூர் பால்க் மாகாண மக்கள் தங்களது விளையாட்டு வரலாறு மற்றும் பண்பாடு குறித்தும் பெருமிதமுடையவர்களாக உள்ளனர். ஒவ்வொரு நவ்ரூஸ் (பாரசீக புத்தாண்டு) நாளின்போதும் இங்கு பல விளையாட்டு நிகழ்வுகள் நடக்கின்றன. இந்த மாகாணத்தில் புஸ்காஷி என்னும் பாரம்பரிய குதிரை ஏற்ற விளையாட்டு மிகவும் பிரபலமாக உள்ளது. பெஹல்வானி என்னும் விளையாட்டும் மாகாணத்தின் ஒரு பிரபலமான விளையாட்டாக இருக்கிறது. என்றாலும் ஏறக்குறைய 50 ஆண்டுகளாக சங்கக் கால்பந்து, விளையாட்டு மிகப்பிரபலமாக மாகாணத்தில் விளையாடப்படுகிறது.
# கரைத்துறைப்பற்று

### கரைதுறைபற்று வரலாறு

வன்னித் தேர்தல் மாவட்டமானது கரையோரப பிரதேசங்களான மன்னார் (மாந்தை), வவுனியா மற்றும் முல்லைத்தீவு ஆகிய பிரிவுகளை உள்ளடக்கியது இதில் கிழக்கு கரையில் முல்லைத்தீவுகரையோரப் பகுதிகள் இருக்கின்றன. ஆங்கிலேயர் காலத்தில் Maritime Pattu என்று பதியப்பட்டுள்ள பெயரின் மொழிபெயர்ப்பாக **கரைதுறைபற்று** என்று முல்லைத்தீவு பிரதேசம் தமிழில் எழுதப்பட்டுள்ளது. கரைதுறைபற்றுப் பிரிவின் எல்லைகள் அடிக்கடி மாற்றப்பட்டுள்ளன. தற்போது கரைதுறைபற்று பிரதேச செயலகமானது முல்லைத்தீவு, முள்ளியவளை, தண்ணீரூற்று, குமுழமுனை, தண்ணிமுறிப்பு, அளம்பில், செம்மலை, கொக்கிளாய், கொக்குத்தொடுவாய், வட்டுவாகல், முள்ளிவாய்க்கால், அம்பலவன் பொக்கணை, மாத்தளன், கேப்பாபுலவு, வற்றாப்பளை, கொண்டமடு போன்ற கிராமங்களை உள்ளடக்கியுள்ளது.
# கரைத்துறைப்பற்று

### கரையோரப்பிரிவுகள்

அடங்காப்பற்று – வன்னி என்றழைக்கப்பட்ட பிரதேசத்தின் கரையோரப்பகுதிகள் தவிர்ந்த ஏனைய பிரிவுகள் முழுவதும் புராதன காலத்தில் கமங்கள் அல்லது பண்ணைகளாக பிரிக்கப்பட்டிருந்தன என்று ஆங்கிலக் குறிப்புகள் தெரிவிக்கின்றன. பாணன்காமம், அம்பகாமம், மற்றும் தம்பகாமம் போன்ற பெயர்கள் இதற்கு ஆதாரங்களாகின்றன. பின்னர் பெருநிலப்பரப்பு மூலைகளாக பிரிக்கப்பட்டிருந்தமை சுட்டிக்காட்டப்பட்டுள்ளது. மூலைகளாக பிரிக்கப்பட்டிருந்தமைக்கு மேற்குமூலை, கிழக்குமூலை, மற்றும் கரிக்கட்டுமூலை போன்ற பெயர்களைக் குறிப்பிடலாம்.  
இந்தப் பிரதேசத்தில் கிழக்குமூலை என்று பிரிக்கப்பட்டிருந்த பிரதேசம் முல்லைத்தீவும் அதனை அண்டிய பிரதேசங்களுமேயாகும். மேற்குமூலை என்ற பிரிவு மன்னாரும் மாந்தையுமாக அமைந்திருக்கவேண்டும். ஆனால் கிழக்குமூலை என்பது வன்னிப்பிரதேசத்தின் மத்திய பகுதியிலும், அதற்கு அடுத்து மேற்குமூலை அமைந்திருப்பதற்கும் வரலாற்றோடு சம்பந்தப்பட்ட புராதன காரணங்கள் இருக்கின்றன. அதுபற்றி நீண்ட வரலாற்று ஆய்வுசெய்யப்பட வேண்டியது அவசியம்.
# கரைத்துறைப்பற்று

### மூலைகள்

போர்த்துக்கேயரின் படையெடுப்பின்போது வன்னிப் பிரதேசத்தின் உட்பிரதேசங்களை கைப்பற்ற முடியாமல் போகவே இந்தப் பகுதிகளில் வன்னியனார்களின் நிர்வாகம் இடம்பெற்ற காரணத்தினால் வன்னியர்களுடைய நாடு என்ற பெயர் சூட்டினர் என்பதை ஒல்லாந்தரான பலூட்ஸ் அவர்களது வரைபடத்தில் தெரியவருகின்றது.  
காலப்போக்கில் ஒல்லாந்தர், ஆங்கிலேயர் ஆகியோர் தமது நிர்வாகத் தேவைகளிற்காக வன்னிப்பிரிவு என்று பதிவுசெய்து வைத்துள்ளனர். மேல்ப்பற்று வடக்கின் சில பிரிவுகளும் வன்னி எனஅழைக்கப்பட்டுள்ளன.  
வன்னித் தேர்தல் மாவட்டம் அறிமுகப்படுத்தப்பட்ட பின்னர் அனைவரும் கரையோரப் பிரதேசங்களையும் சேர்த்து வன்னி என்று அழைப்பது பாரம்பரியமாகிவிட்டது. ஆனால் வன்னி என்றழைக்கப்பட்ட பிரிவிற்குள் கரையோரப்பிரதேசங்கள் அடங்கவில்லை என்பது வரலாறு கூறும் உண்மையாகும்.
# கரைத்துறைப்பற்று

### மூலைகள்

#### கரிக்கட்டுமூலை

புராதன காலத்தில் கிழக்குப்பிரதேசங்களில் பிடிக்கப்படும் யானைகளை கொண்டுவந்து கட்டப்படும் பகுதி யானை கட்டும் மூலை என்ற அர்த்தத்தில் கரிக்கட்டுமூலை என்ற பெயரைப் பெற்றது என்று தெரிவிக்கப்படுகின்றது. கிழக்கு கரையோர கரிக்கட்டுமூலைப் பிரதேசத்தின் தெற்குமுனையில் குமுழமுனைக் கிராமத்தில் யானைகட்டும் தளம் அமைந்திருந்தது.  
கரிக்கட்டுமூலை நிலப்பரப்பு மிகவும் பெரிதாக இருந்த காரணத்தினால் வடக்கு தெற்கு என்று பிற்காலத்தில் பிரிக்கப்பட்டுள்ளது. குமுழமுனைக் கிராமம் கரிக்கட்டுமூலை தெற்கில் அடக்கப்பட்டமை குறிப்பிடத்தக்கது. இந்த நிலப்பகுதி அதிரியங்கோடு என்றும் அழைக்கப்பட்டுள்ளது. மதம்கொண்ட யானைகளை பிடித்துக் கட்டியதும், அந்த யானைகளின் பிளிறல் சத்தம் அந்தப்பகுதிகளில் அதிர்வுகளை ஏற்படுத்தியதனால் இந்தக் காரணப்பெயர் வந்ததாக செவிவழிக் கதைகள் தெரிவிக்கின்றன.
# கரைத்துறைப்பற்று

### கடல் வாணிபம்

அடங்காப்பற்று-வன்னிப் பிரதேசத்தின் கிழக்கு கடலை அண்டிய பதியிலுள்ள முல்லைத்தீவு கடற்கரையோரமாகவும் மேற்கு கரையோரத்திலிருந்த மாந்தை கடற்கரையோரமாகவும் அமைந்திருந்த இயற்கைதுறைமுகங்கள் ஊடாக புராதன காலம் தொடக்கம் கடல் வாணிப நடவடிக்கைகள் இடம்பெற்றுள்ளன. கிழக்கு கடற்கரையோரமாக இருந்த முல்லைத்தீவு, அளம்பில், செம்மலை, வட்டுவாகல், கொக்கிளாய், கொக்குதொடுவாய், தென்னமரவடி போன்ற குடாக்கள் ஊடாக யானைகள், யானைதந்தங்கள், கருங்காலி மரங்கள், பாக்கு, நெல்லு மற்றும் கடல்படுதிரவியங்கள் ஆகியன புராதன காலம் தொடக்கம் – ஒல்லாந்தருடைய ஆட்சிக்காலம்வரை தென்னிந்தியாவிலிருந்து இறக்குமதி செய்யப்பட்டுள்ளமை வரலாற்றில் சுட்டிக்காட்டப்பட்டுள்ளது.
# கரைத்துறைப்பற்று

### கடல் வாணிபம்

#### கடல்வாணிபமும் நாணயங்களும்

முல்லைத்தீவு கடற்கரையோரத்திற்கு தெற்கேயிருந்த கொக்கிளாய், கொக்குதொடுவாய், தென்னவன்மரவடி, புல்மோட்டை, திரியாய் போன்ற இயற்கைக் குடாக்கள் ஊடாக தென்னிந்தியாவிற்கான பயணிகள் போக்குவரத்தும் கடல் வாணிபங்களும் இடம்பெற்றன என குறிப்புகள் காணப்படுகின்றன. வன்னிப்பிரதேசத்தில் வர்த்தக நடவடிக்கைகளிற்காக நாணயப் புழக்கம் இருந்துள்ளமைக்கு பல சான்றுகள் இருக்கின்றன. புராதன காலத்தில் நாணயங்கள் வணக்கத்திற்குரிய இறைவனுக்கு சமமானதாக மதிக்கப்பட்டுள்ளது. இதனால் வணக்கத்தலங்களில் புராதன நாணயங்கள் பிரதிஸ்டை செய்யப்பட்டுள்ளமையும் தெரியவந்துள்ளது.
# கரைத்துறைப்பற்று

### முல்லைத்தீவு நாணயங்கள்

ஆங்கிலேயரான எச்.பார்க்கர் அவர்கள் இலங்கையிலுள்ள குளங்களைப்பற்றி ஆய்வுசெய்தவர் தனக்கு கிடைத்த பல தகவல்களை ஒன்றாகத் தொகுத்து 1909ம் ஆண்டு *Ancient Ceylon* என்ற வரலாற்று நூலை வெளியிட்டுள்ளார். அதில் முல்லைத்தீவு நாணயங்கள் என்ற பிரிவு தனியாக எழுதப்பட்டுள்ளது.  
இங்கிருந்த நாணயங்கள் இரண்டு வகையாகும். ஒன்று புராணாஸ் (Puranas) என்று அழைக்கப்பட்டுள்ளது. மற்றயது வட்ட வடிவமான (Coins) நாணயங்கள் என்று ஆய்வாளர் *எச்.பார்கர் (H.Parker)* அவர்கள் தமது நூலில் குறிப்பிட்டுள்ளார். ஆனால் நாணயங்கள் பற்றி எழுதப்பட்ட பகுதிகள் ஒரு முழுமையான ஆய்வல்ல. அதனால் இதுவரை செய்யப்பட்ட ஆய்வுகளோடு சேர்த்து நீண்ட ஆய்வு செய்யப்படவேண்டியது அவசியம்.  
புராணா அல்லது புர்ணா (Purna) : புராணா அல்லது புர்ணா என்பது ஜயனாரின் மனைவியைக் குறிப்பதாகும். Purana or Purna : wife of Ayiyanar –p-688. ஜயனார் என்பவர் காவல் தெய்வமாகும். சிவபெருமானின் மற்றுமொரு அவதாரம் (மகன்) என்பது குறிப்பிடத்தக்கதாகும். அநேகமான இடங்களில் ஜயனார் காவல்தெய்வமாக அனைத்து சமூகத்தினராலும் வழிபடப்பட்டுள்ளார். பிற்காலத்தில் பௌத்த சமயத்தை பின்பற்றியவர்களும் ஜயனார் வழிபாட்டில் ஈடுபட்டிருந்தனர் என்பதற்கு சான்றுகள் பல இருக்கின்றன. ,இந்த வழிபாட்டை உறுதிப்படுத்த பாளிமொழியிலிருந்து சிங்கள மொழிக்கு மொழிபெயர்க்கப்பட்ட ஜாதகக் கதைகள் பல இருக்கின்றன. குருந்தன் குளம் என்றழைக்கப்படும் இடங்களில் ஜயனார் வழிபாடு இருந்ததற்கான ஆதாரங்கள் பல இருக்கின்றன.  
வரலாற்றின் அடிப்படையில் புராணாஸ் என்று ஒருவகையான நாணயங்கள் உருவாக்கப்பட்டுள்ளன. இவை வரலாற்றுக்கு முந்திய புராதன காலத்தில் இடம்பெற்ற வர்த்தகத்தின் அடையாளங்களாகும். Puranas : Proof of early trade M.Parker “Ancient Ceylon” 1909.688  
முல்லைத்தீவில் கண்டுபிடிக்கப்பட்ட புராணாஸ் நாணயங்கள் செவ்வக வடிவிலுள்ளவை. வட்டவடிவிலுமான நாணயங்களும் கண்டுபிடிக்கப் பட்டுள்ளன. இவை செப்பு வெள்ளி போன்ற உலோகங்களினால் ஆனவை. அதிலுள்ள சின்னங்கள் பாதுகாப்பை குறிப்பனவாகும்.  
‘Coins oblong: date of burial from Mullaitivu, Coins copper and silver of one scale large circular symbols were protective”. Ancient Ceylon, Mr.Parker, p-678.  
1985ம் ஆண்டு இதுபோன்ற பல நாணயங்கள் முல்லைத்தீவில் கண்டெடுக்கப் பட்டுள்ளன. அன்றய சூழ்நிலையில் இதன்மீது மிகுந்த அக்கறை காட்டப்பட்டது. முல்லைத்தீவு நகரத்திற்கு வடக்கே இருந்த சிறிய தென்னந்தோட்டத்தின் உரிமையாளர் ஒருவர் வெள்ளை களிமண் இருந்த இடத்தை துப்பரவு செய்தபோது அதிலிருந்த நீரூற்றின் கீழ்பகுதியிலிருந்து இந்த நாணயங்களை கண்டுபிடித்தார்.  
இந்தப் பிரதேசத்தில் இடம்பெற்ற கலவரங்கள் அல்லது யுத்த நடவடிக்கைகள் காரணமாக நாணயங்களை சேகரித்து வைத்திருந்தவர்கள் அவற்றை தமது கிணற்றில் மணலை இட்டு அதன்மேல் நாணயங்களை புதைத்துள்ளமை தெளிவாகின்றது. அதன்பின்னர் கிணற்றை மூடி அடையாளத்துக்காக மேலேயும் கட்டடம் அமைத்தனர். இந் நாணயங்கள் புதைக்கப்படுவதற்கு 2000 வருடங்களிற்கு முன்னர் பாவனையில் இருந்தவையாகும். இதுபோன்ற நாணயங்கள் கி.மு முதலாம், இரண்டாம், மூன்றாம் நூற்றாண்டுகளிற்கு உரியவை என்று மதிப்பிடலாம். Ancient Ceylon, Mr.Parker, p-461-463.
# கரைத்துறைப்பற்று

### சமய வழிபாடு

பெருநிலப்பரப்பு முழுவதும் சைவ சமயத்தின் இலிங்க வழிபாடு பரவியிருந்தது. துரதிஸ்டவசமாக பின்வந்த ஆங்கில மற்றும் தமிழ் வரலாற்றாசிரியர்கள் இலிங்க வழிபாட்டின் புராதனத்தை தவிர்த்தும், அதிகாரிகள் பற்றிய தவறான கருத்துக்களை கற்பனையாகவும் எழுதி அதனை உண்மையாக்க முற்பட்டமையினால் வரலாற்றில் குழப்பங்கள் ஏற்பட்டுள்ளமை தெளிவாகின்றது.  
அனேகமாக சிங்கள, ஆங்கில மற்றும் தமிழ் வரலாற்றாசிரியர்கள் மகாவம்சம், சூளவம்சம் போன்ற சிங்கள வரலாற்றுக்களினால் ஈர்க்கப்பட்டு சைவசமய இலிங்க வழிபாடு, பௌத்தத்திற்கு பின்வந்த வழிபாடு என்ற கருத்துப்பட குறிப்பிட்டுள்ளனர். இலிங்க வழிபாட்டின் தொன்மையை தவறாகக் குறிப்பிட்டிருப்பது ஏற்றுக்கொள்ளகூடியதல்ல. முக்கியமாக வெளிநாட்டு ஆய்வாளர்கள் ஆய்வுகளை செய்தபோது பௌத்த துறவிகளால் எழுதப்பட்டு பேணப்பட்டு வந்த மகாவம்சம், சூளவம்சம் போன்ற வரலாற்று ஏடுகளின் மொழிபெயர்ப்புக்களை ஆதாரம் காட்டி பௌத்த சமயமும் அதன் வளர்ச்சியும் குறிப்பிட்ட ஒரு சமூகத்தினருக்கு உரியதெனவும், அதுவே இலங்கையிலிருந்த புராதன சமயம் எனவும் ஆதாரமாக்க முற்பட்டுள்ளமை தெளிவாகத் தெரிகின்றது.  
இது போன்ற ஆய்வுகளுக்கு 7ம் நூற்றாண்டுகளில் தென்னிந்தியாவில் எழுதப்பட்ட திருமுறைகளில் குறிக்கப்பட்டுள்ள இராவண மகாராசா பற்றிய விபரங்களைச் சேர்க்காமல் விட்டமைக்கு அந்த தகவல்கள் கிடைக்காமல் போனமையும் காரணமாக இருக்கலாம். அனைத்து ஆய்வு நூல்களிலும் பௌத்தம் பற்றிக் குறிப்பிடும்போது அது சிங்கள மொழி பேசுபவர்களிற்குரிய சமயம் என்று குறிப்பிட்டு எழுதியிருப்பது சைவத்திற்கும் பௌத்தத்திற்கும் உள்ள அடிப்படை உறவுகள் பற்றி தெரியாமல் இருந்தமையே காரணமாகும். இதனால் இரண்டு சமயத்தினருக்கும் இடையே பாரிய வேறுபாடுகள் நிலவுவதற்கு வெளிநாட்டவர்களின் ஆய்வுக்குறிப்புகள் காரணமாக இருந்துள்ளன.  
பிற்கால வரலாற்றாசிரியர்களும் தொடர்ந்து இதனையே எமுதியமையினால் இரண்டு இனத்தவர்களிற்கிடையே இடைவெளி அதிகரித்துவிட்டது என்று கூறலாம். பாளி மொழியில் எழுதப்பட்ட இந்த வரலாற்று ஏடுகளில் தென்னிந்தியாவிலிருந்து வந்த தமிழ் அரசர்களின் பெயர்கள், மற்றும் இடங்களின் பெயர்கள் அந்த மொழிக்கேற்ப எழுதப்பட்டிருந்த காரணத்தினால் அவர்கள் சிங்கள அரசர்கள் என்று வாதிடுபவர்களும் இருக்கின்றார்கள்.